सूर्या ने टपकाया शाई होप का कैच, बारबाडोस पहुंची वर्ल्ड कप की ट्रॉफी; टॉप मोमेंट्स
1. ईशान किशन को मिला जीवनदान भारत की इनिंग्स के 13वें ओवर में वेस्टइंडीज के गुरकेश मोती गेंदबाजी कर रहे है। ओवर की चौथी बॉल पर मोती ने लोअर फुल टॉस गेंद फेंकी। इस पर ईशान किशन ने सामने की ओर शॉट खेला। बॉल सीधेIND Vs WI second ODI barbados match moments shai hope virat kohli ishan kishan
भारत-वेस्टइंडीज के बीच वनडे सीरीज का दूसरा मुकाबला भी लो-स्कोरिंग रहा, जिसे विंडीज ने 6 विकेट से जीत लिया। विराट कोहली और रोहित शर्मा को मैच से आराम दिया गया था। विराट भारतीय प्लेयर्स को ड्रिंक्स ब्रेक के दौरान 12वां खिलाड़ी बनकर पानी पिलाते नजर आए।
वनडे वर्ल्ड कप की ट्रॉफी बारबाडोस के केसिंग्टन ओवल ग्राउंड पहुंची। ईशान किशन को जीवनदान मिला और एलिक एथनाज ने 2 डाइविंग कैच पकड़े। मैच के ऐसे ही टॉप मोमेंट्स आगे स्टोरी में हम जानेंगे।
शुरुआत इस तस्वीर से...
1. 12वें खिलाड़ी बने कोहली, ड्रिंक्स ब्रेक में पानी पिलाने पहुंचे
भारत ने दूसरे वनडे में कप्तान रोहित शर्मा और विराट कोहली को आराम दे दिया। जिसके बाद कोहली भारतीय पारी के 37वें ओवर में 12वां खिलाड़ी बनकर साथी खिलाड़ियों को पानी पिलाने आए। कोहली ड्रिंक्स ब्रेक में लेग स्पिनर युजवेंद्र चहल के साथ पहुंचे। इस दौरान शार्दूल ठाकुर और कुलदीप यादव बैटिंग कर रहे थे।
2. किशन को जीवनदान, मोटी ने कैच छोड़ा
भारत की पारी के 13वें ओवर में ईशान किशन को जीवनदान मिला। गुडाकेश मोटी ने ओवर की चौथी बॉल लो फुल-टॉस फेंकी। ईशान ने सामने की दिशा में एक हाथ से तेज शॉट लगाया। बॉल सीधे बॉलर मोटी के पास आई, उन्होंने एक हाथ अड़ाया भी लेकिन कैच नहीं पकड़ सके।
कैच छूटने के बाद ईशान ने फिफ्टी लगाई, लेकिन 18वें ओवर में 55 रन के स्कोर पर आउट हो गए।
3. एथनाज ने पकड़े 2 बेहतरीन कैच
वेस्टइंडीज टीम ने पूरे मैच में बेहतरीन फील्डिंग की, उनकी ओर से युवा खिलाड़ी एलिक एथनाज ने 2 शानदार कैच भी पकड़े। जिनसे ईशान किशन और सूर्यकुमार यादव को पवेलियन लौटना पड़ा।
4. जडेजा ने गुस्से में बल्ला पटका
रवींद्र जडेजा भारत की पारी के 32वें ओवर में आउट होने के बाद गुस्से में अपना बैट जमीन पर पटकते नजर आए। रोमारियो शेफर्ड की बाउंसर को जडेजा ने पुल किया, लेकिन बॉल डीप बैकवर्ड स्क्वेयर लेग पर खड़े फील्डर यानिक कारिया के पास चली गई। कारिया ने बॉल को जज किया और कैच लेने में कोई गलती नहीं की।
जडेजा 10 रन बनाकर आउट हुए और उनकी सूर्यकुमार यादव के साथ 33 रन की पार्टनरशिप टूट गई। जिसके बाद जडेजा गुस्से में अपना बैट पटकते दिखे।
5. सूर्या ने टपकाया होप का कैच
वेस्टइंडीज की पारी के 14वें ओवर में कुलदीप यादव गेंदबाजी कर रहे थे। इस ओवर की दूसरी बॉल पर शाई होप ने फ्लिक किया। स्टंप्स के ठीक पास हेलमेट पहने सूर्यकुमार यादव के हाथ में बॉल आई, लेकिन बॉल छूटकर जमीन पर गिर गई। सूर्या इसे ठीक से पकड़ नहीं सके।
होप ने जीवनदान का फायदा उठाया और 63 रन की नॉट आउट पारी खेल कर टीम को 6 विकेट से जीत दिला दी।
6. कुलदीप यादव से भी कार्टी का कैच छूटा
मैच के आखिरी समय में वेस्टइंडीज को जीत के लिए 9 रन चाहिए थे। 25वें ओवर की आखिरी बॉल पर हार्दिक पंड्या ने केसी कार्टी को ऑफ साइड पर बॉल फेंकी। कार्टी ने मिड ऑफ पर शॉट खेला। फील्डिंग कर रहे कुलदीप यादव आगे आए और समय से पहले ही डाइव लगा दी। इस कारण उनकी टाइमिंग बिगड़ गई और कैच छूट गया।
केसी कार्टी ने 48 रन की नॉट आउट पारी खेली और कप्तान शाई होप के साथ टीम को जिताया।
स्पोर्ट्स की ये खबरें भी पढ़ें...
वेस्टइंडीज से लगातार 9 जीत के बाद हारा भारत
वेस्टइंडीज पर लगातार 9 जीत के बाद भारतीय टीम को हार का स्वाद चखना पड़ा। शनिवार रात टीम इंडिया को कैरेबियंस ने 6 विकेट से हराया। शुभमन गिल ने 2500 इंटरनेशनल रन पूरे किए और कुलदीप साल 2023 में भारत के टॉप विकेट टेकर बने। पढ़ें पूरी खबर...
प्रयोग के चक्कर में दूसरा वनडे हारी टीम इंडिया
वेस्टइंडीज के खिलाफ दूसरे वनडे में टीम इंडिया का प्रयोग उसी पर भारी पड़ गया। टीम को बारबाडोस के केंसिंग्टन ओवल मैदान पर 6 विकेट से हार झेलनी पड़ी। इस हार बाद 3 मैचों की वनडे सीरीज 1-1 से बराबरी पर आ गई है, तीसरा वनडे एक अगस्त को सैन फ्रांसिस्को में खेला जाएगा। पढ़ें पूरी खबर... 